บาทเปิด 31.23 บาทต่อดอลลาร์ ทรงตัว
เงินบาทเปิดตลาด 31.23 บาทต่อดอลลาร์ ทรงตัว ตลาดกังวลความไม่แน่นอนการเลือกตั้งสหรัฐฯ
8 ต.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.23 บาท/ดอลลาร์ ทรงตัวในระดับเดียวกับช่วงปิดตลาดของวันที่ 7 ตค. 2563
"บาททรงตัวในระดับเดียวกับเย็นวานนี้ ขณะที่ดอลลาร์อ่อนค่าหลังประธานาธิบดีทรัมป์เปลี่ยนใจกลับมาสนับสนุนการเจรจามาตรการกระตุ้นเศรษฐกิจ แต่ตลาดยังกังวลถึงความไม่แน่นอนที่อาจเกิดขึ้นได้ในช่วงใกล้เลือกตั้ง" นักบริหารเงิน ระบุ
นักบริหารเงิน คาดว่าวันนี้เงินบาทจะเคลื่อนไหวในกรอบ 31.15-31.30 บาท/ดอลลาร์